da en da nl ca da da da es da da da da da da da da da da pt da da da da en da da en nb da da da da da da de nl da en da da es nl da
Martin Morelli er ny projektleder | Bunch Bygningsfysik
31.8.2022 13:23:38 CEST | Bunch Bygningsfysik
Martin Morelli er kommet til Bunch Bygningsfysik som ny projektleder fra 1. august i år. Han er 42 år og uddannet civilingeniør og ph.d. fra DTU.
Billede kan frit benyttes ved omtale af Martin Morelli og Bunch Bygningsfysik.
Martin Morelli har tidligere arbejdet som ingeniør hos EKJ og senest været seniorforsker på Aalborg Universitet med tilknytning til BUILD (tidligere SBi). Her har han forsket i varme- og fugtforhold i bygninger og konstruktioner samt arbejdet med vådrum og skrevet anvisninger inden for bl.a. dette felt.
Martin Morelli vil også fortsat være tilknyttet BUILD som underviser på Master i Bygningsfysik, sidde i BYG-ERFAs teknikergruppe og i Gulvbranchens Vådrumskontrol (GVK).
Hos Bunch Bygningsfysik skal Martin Morelli arbejde med fugtberegninger og simuleringer, skadesundersøgelser, fugtmålinger og løsningsforslag samt rådgivning. Han glæder sig til at bruge sin store teoretiske viden i mere praktisk arbejde:
”Bunch Bygningsfysik har altid stået for mig som et sted, der på forbilledlig vis bruger forskningsresultater og teoretisk viden til at opnå kvalitet i de byggetekniske løsninger – og til at få rettet fejl og skader på en langtidsholdbar måde. Jeg er glad for at være blevet en del af teamet,” siger han.
Martin Morelli bor med sin hustru og parrets to drenge på seks og ti år i Kirke Værløse. Fritiden bruges sammen med familien og på squash og fodbold.
Martin Morelli, Projektleder hos Bunch Bygningsfysik, på 2180 0073 eller mmo@bunchbyg.dk
Kommunikationsrådgiver Susanne Lindø hos Grønbech PR og kommunikation på 40330555 eller sl@groenbech.com
Billede kan frit benyttes ved omtale af Martin Morelli og Bunch Bygningsfysik.
Information om Bunch Bygningsfysik
+45 52 39 79 52https://www.bunchbyg.dk
Bunch Bygningsfysik er et special firma med knowhow inden for bygningsfysik og bygningers klimaskærm.
Firmaet er startet af Tommy Bunch-Nielsen, der gennem en menneskealder har specialiseret sig i bygningsfysik med hovedvægten på fugttekniske forhold omkring klimaskærm og indeklima.
Bunch Bygningsfysik har ud over Tommy Bunch-Nielsen 10 erfarne medarbejdere, hvoraf tre i dag er partnere i virksomheden.
Følg pressemeddelelser fra Bunch Bygningsfysik
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022